bowhuntingforum • View topic - Klank verskil met verskillende gewig pyle
Klank verskil met verskillende gewig pyle
by Mad Max » Fri Nov 03, 2017 3:39 pm
Na aanleiding van 'n lig/swaar pyle debat waar een van die voordele van swaarder pyle 'n stiller boog is, het ek onderneem om 'n paar klank toetse te doen. Jammer dat dit solank geneem het om die projek te finaliseer, werk kom maar met 'n hoër prioriteit.
Die algemene gevolgtrekking is dat hoe swaarder die pyle hoe stiller die boog. Wat ek nie kom meet nie, maar dit is my waarneming dat die klank van 'n skep geluid tot 'n dowwer geluid verander hoe swaarder die pyl word.
Wat egter interesant was is dat behalwe vir die RPM daar nie 'n noemenswaardige verskil in decibel's is tussen die 458gn en 554gn pyl nie maar daar 'n grote verandering tussen die 554gn en die 654gn en weer na die 950gn pyl is. Die RPM het nie heeltemal dieselfde patroon as die ander boe gevolg nie.
Ek was verras dat die Reign en die Omen baie dieselfde decibels gemeet het, ek het verwag dat die Omen baie meer sal raas.
Bernard, die Switchback was die stilste boog! Maar hy het ook stiller geword hoe swaarder die pyle word.
20 yards weg van die hide is die boe baie stil en moes ek 'n paar keer lesings neem met veral die swaarder pyle omdat die klank, behalwe vir die RPM, baie dieselfde was as die agtergrond geraas met duiwe en voels wat sing.
Ek het die lesing geneem en moes mooi luister on die pyl te hoor wanneer die voels ophou sing.
Ek dink die feit dat 20 yards van die hide is die pyle oor die algemeen stiller maar die meer dowwer geluid van die swaarder pyle veroorsaak dat die diere anders reageer as 'n skerper klank.
Hierdie is geensins hoogs wetenskaplik gedoen nie en ons het bloot die lesings geneem.
Klank toetse.JPG (84.03 KiB) Viewed 378 times
Re: Klank verskil met verskillende gewig pyle
by Eraser » Fri Nov 03, 2017 3:59 pm
Baie interessant. RPM is is baie harder as die ander...... Maar soos jy sê, die klank verander van skerp na "diep"
by sPRINGHAAS » Sat Nov 04, 2017 6:31 am
Dis great. Dankie vir die deel. Ek het ook nogal gewonder hoe mens op 20y van hide af die klank gemeet gaan kry aangesien ek van opinie was dat die fletch geraas of omgewing dalk reeds harder gaan wees as die boog self.
by Philip Roets » Mon Nov 06, 2017 12:12 pm
Dankie Andre, dis baie interesant. Maar bewys darem wat verwag was.
by Eraser » Mon Nov 06, 2017 1:54 pm
Kan die slim manne vir ons sê hoe groot die verskil 6db is.
Ek het dit dat 3db basies verdubbeling in volume is. Ek aanvaar dit sal dus volume halveer as dit afwaarts gaan. Dit maak dus dat daar eintlik 'n groot verskil in klank volume is tussen die ligste en swaarste pyl.
by Mad Max » Tue Nov 07, 2017 5:27 am
Ek het die lesings geneem in dB(A), die A kategorie reflekteer die reaksie van die menslike oor op geraas vlakke.
Elke verhoging van 3 dB verdubbel die intesiteit of die akoestiese krag soos jy tereg opgemerk het Vick. Maar nou verstaan ek ook dat elke mens verskil en die persepsie van die luidheid van klank is relatief en die meeste mense ervaar dat 'n klank 2 maal harder is maar in werklikheid is daar 'n 10dB verskil in klank wat eintlik daarop dui dat die klank 10 maal harder is.
Wat ek ook waargeneem het is dat ek het die Omen se lawaai met en sonder limbsavers get meet en die decibels het met 1 verskil maar die klank was skerper sonder die limbsavers.
by Bernhardt » Fri Nov 10, 2017 8:29 am
Askuus vir laat reply ek was bietjie besig laaste tyd.
Goeie resultate en presies wat ek verwag het! Almal het geweet swaarder pyl gaan in n mate sagter wees maar wat geclaim word is dat dit baie sagter is!!! Dit is nou bewys dat al is dit sagter, dit nie genoeg is om te claim bok hoor dit nie. Hoe se Mythbusters.........BUSTED!!!!!
Waarom sal jy vir 3db verskil n mal stadige pyl wil skiet? Vinnige pyle BO!!!! My vermoede is dat die fletch geraas op 20 yards die meeste klank is wat bok hoor en nie noodwendig die boog so erg nie. (Wil dit nog toets, of is dit wat die weg van hide en 20 is?)
Wat ek iewers gelees het is dat 10dB n verdubeling in klank is vir normale gesonde ore. Sodra jy begin gehoor verlies toon kan tot 15dB eers verdubbelling wees.
Enigste ding wat hier nog n rol kan speel is dat skerp en dowwe klank n veskil kan maak. Ek het gedink dat ek nog die jaar iewers gaan tyd he vir toetse, maar is tot my verlof toe elke naweek besig. Sal probeer vroeg volgende jaar toetse doen
by Philip Roets » Fri Nov 10, 2017 10:45 am
Bernhardt ek dink dit is seker maar vir elkeen om self te besluit of dit soos jy sê busted is. Volgens my is die verskil groot genoeg, want klank is nie al wat mens op wen nie, momentum is baie beter as KE in n pyl.
Nog n ding wat mens eintlik sal moet meet saam met die dB is die frekwensie van die klank, n lae frekwensie klank gaan baie beter wees as n hoë skerp klank, en as mens in ag neem dat die 5 of 6 dB laer klank saam met n laer frekwesie is dan raak die prentjie nog beter vir die swaarder pyle.
by Mad Max » Fri Nov 10, 2017 6:49 pm
Bernard, soos jy tereg opgemerk het vir elke 3db verdubbel die hardheid van die klank. So vir helfte die hardheid van die klank is dit vir my die moeite werd.
Verder soos Phillip aangedui het verskil die frekwensie van die klank en 'n swaarder pyl het 'n dowwer klank.
Wanneer 'n bok 'n skerp geluid hoor sping hy gewoonlik dadelik weg, 'n dowwer geluid laat hom meestal opkyk.
Dis my ervaring in elk geval. Ek het op 'n stadium met my 80lb Omen '424gn pyl teen 352fps geskiet. Ek het die spoed ding gedoen.
Ek het ook genoem dat ek gesukkel het om lesings teen 20y van die hide met swaar pyle te neem omdat die agtergrond lawaai en die van die pyl nie maklik onderskei kon word nie.
by Bernhardt » Mon Nov 13, 2017 3:32 pm
Ek hoor julle, maar daar is presies die antwoord wat ek nog heeltyd voor gewag het. Frekwensie is baie belangriker as rerig die dB veskil. Daarom dat ek glo Mathews se vroeer boee het baie beter gevaar as ander, want was baie diep dowwe geluid teenoor meeste boee wat meer n "ting" geluid gemaak het.
Ek het n baie interressante gesprek vandag met n sound surveyor gehad. Hulle het kom toetse doen op site om hearing protection te spesifiseer. Volgens hulle skale is klank nog moeiliker bepaalbaar as wat ons maak dit is. Hy se vir omgewings klank van tussen 45 en 68dB, sal die klank hardheid om menslike oor eers verdubbel het as dit 15dB hoer is. Dit is van toepassing op frekwensies tussen 200 en 3000 Hz, laer en hoer werk bietjie anders. Bv n kriek is by 5000hz en net 5dB harder is n verdubbeling.
Dan tussen 78 en 89 dB kan n verhoging van 7dB al verdubbeling wees en 89dB tot 100dB kan tot so min as 2dB n verdubbeling (hier raak frewkwensie bande baie kleiner en dus kan dit so sensitief wees). Hierdie is ook maar guidelines omdat dit by elke persoon gaan verskil, afhangend van sensitiwiteit van oor.
Hierdie sal seker maar een van daai topics bly waar n Toyota man glo Toyota is beter as die res al weet hy diep in sy hart hy lieg vir homself en hoop maar die brand is nogsteeds so goed soos hy jare terug was!! (Ry self n Toyota , maar ook n Amarok )